February, 2016 | Blink Boer - Part 2
Brits hoender boere maak naam.
24/02/2016 UncategorizedDie Boer Blink
Met die Blink Boer se besoek aan Feather Field Farms was daar drie fasette wat van die begin af blink uitgestaan het: kwaliteit, streng higiëne en bekostigbaarheid. In die hoenderbedryf maak hierdie groot drie jou ‘n wenner van naam. Hoenderboere Neville en Avryl Stuart, John Dundson (haar broer wat ook die slagpale bestuur), en Jaco Lerm (wat produksie doen), maak deel van hierdie ‘geveerde’ en gedigte wenspan. Dit was oorspronklik Neville se droom om te boer. Avryl was ‘n mediese tegnikus wat op die ou einde boervrou uitgedraai het. Die lewe het soms ‘n manier om mens op ‘n bestemming uit te bring wat nie tevore verwag was nie. Voor Avryl haar oë kon uitvee toe boer sy klaar met rissies, uie en allerhande ander groente.“Ek was besig om Neville se droom uit te leef,” lag Avryl tegelyk. Hy werk tans in mynbou terwyl die span by die huis die familie besigheid aan die gang hou. Die eiendom was 16 jaar terug gekoop. Hulle het letterlik van onder af begin. Vandag staan daar ‘n pragtige huis, met braai lapas, die hoenderboerdery asook die slagpale alles op dieselfde perseel.
Hulle het in en uit die hoenderbe- dryf getree intussen, maar het formeel as Feather Field Farms verhandel in 2014. En, tot nou toe gaan dit uitste- kend. Van hulle kliënte is welbekende besighede in die Brits omgewing. In die gasvryheid- en spysenieringsbedryf voorsien hulle ook hoenders vir funksies en troues. Dan verskaf hulle ook verder in Kyalami, Johannesburg, en in Sunninghill, Sandton. Jy moet goed wees om op ‘n Sandton besigheid se verskafferslys te kom – dit is nou geen geheim nie. Hulle slag volgens bestel- lings en is ook oop vir bestellings direk van die publiek af. Continue reading Brits hoender boere maak naam. →